关于立秋的诗句大全
在平凡的学习、工作、生活中,大家都看到过许多经典的诗句吧,诗句能使人们自然而然地受到语言的`触动。那么都有哪些类型的诗句呢?下面是小编为大家收集的关于立秋的的诗句大全,欢迎阅读,希望大家能够喜欢。

立秋的诗句 篇1

《诗经》 匏有苦叶
匏有苦叶,济有深涉。深则厉,浅则揭。
有渳济盈,有鷕雉鸣。济盈不濡轨,雉鸣求其牡。
雝雝鸣雁,旭日始旦。士如归妻,迨冰未泮。
招招舟子,人涉昂否。人涉昂否,昂须我友。
《诗经》 瓠叶
幡幡瓠叶,采之亨之,君子有酒,酌言尝之。
有兔斯首,炮之燔之,君子有酒,酌言献之。
有兔斯首,燔之炙之,君子有酒,酌言酢之。
有兔斯首,燔之炮之,君子有酒,酌言酬之。
《早秋客舍》 杜牧
风吹一片叶,万物已惊秋。 独夜他乡泪,年年为客愁。
别离何处尽?摇落几时休? 不及磻溪叟,身闲长自由。
《落叶》 孔绍安
早秋惊落叶,飘零似客心。 翻飞未肯下,犹言惜故林。
和杜录事题红叶 白居易 寒山十月旦,霜叶一时新。
似烧非因火,如花不待春。 连行排绛帐,乱落剪红巾。
解驻篮舆看,风前唯两人。
《一叶落》 白居易
烦暑郁未退,凉飙潜已起。 寒温与盛衰,递相为表里。
萧萧秋林下,一叶忽先委。 勿言微摇落,摇落从此始。

立秋的诗句 篇2

《醉中对红叶》 白居易
临风杪秋树,对酒长年人。 醉貌如霜叶,虽红不是春。
《槐叶冷淘》 杜甫
青青高槐叶,采掇付中厨。新面来近市,汁滓宛相俱。
入鼎资过熟,加餐愁欲无。碧鲜俱照箸,香饭兼苞芦。
经齿冷于雪,劝人投此珠。愿随金騕褭,走置锦屠苏。
路远思恐泥,兴深终不渝。献芹则小小,荐藻明区区。
万里露寒殿,开冰清玉壶。君王纳凉晚,此味亦时须。
《月夜梧桐叶上见寒露》 戴察
萧疏桐叶上,月白露初团。滴沥清光满,荧煌素彩寒。
风摇愁玉坠,枝动惜珠干。气冷疑秋晚,声微觉夜阑。
凝空流欲遍,润物净宜看。莫厌窥临倦,将晞聚更难。
《一叶落》李存朂
一叶落,搴珠箔。 此时景物下萧索。
画楼月影寒,西风吹罗幕。 吹罗幕,往事思量着。
《莲叶》李群玉
根是泥中玉,心承露下珠。 在君塘下种,埋没任春浦。

立秋的诗句 篇3

《柳州二月榕叶落尽偶题》柳宗元
宦情羁思共凄凄,春半如秋意转迷。 山城过雨百花尽,榕叶满庭莺乱啼。
《红叶》罗隐
不奈荒城畔,那堪晚照中。 野晴霜浥绿,山冷雨催红。
游子灞陵道,美人长信宫。 等闲居岁暮,摇落意无穷。
《落叶》 齐己
落多秋亦晚,窗外见诸邻。 世上谁惊尽,林间独扫频。
萧骚微月夜,重叠早霜晨。 昨日繁阴在,莺声树树春。
《落叶》王建
陈绿向参差,初红已重叠。 中庭初扫地,绕树三两叶。
《红叶》吴融
露染霜干片片轻,斜阳照处转烘明。 和烟飘落九秋色,随浪泛将千里情。
几夜月中藏鸟影,谁家庭际伴蛩声。 一时衰飒无多恨,看着清风彩剪成。

立秋的诗句 篇4

《岳州看黄叶》张说
白首看黄叶,徂颜复几何。 空惭棠树下,不见政成歌。
《霜叶飞》方千里
塞云垂地,堤烟重,燕鸿初度江表。露荷风柳向人疏,台榭还清悄。
恨脉脉、离情怨晓。相思魂梦银屏小。奈倦客征衣,自遍拂尘埃,玉镜羞照。
无限静陌幽坊,追欢寻赏,未落人后先到。少年心事转头空,况老来怀抱。
尽绿叶红英过了。离声慵整当时调。问丽质,从憔悴,消减腰围,似郎多少。
《立秋前一日览镜》李益
万事销身外,生涯在镜中。唯将两鬓雪,明日对秋风。
《立秋日》令狐楚
平日本多恨,新秋偏易悲。燕词如惜别,柳意已呈衰。
事国终无补,还家未有期。心中旧气味,若校去年时。
《立秋日曲江忆元九》白居易
下马柳阴下,独上堤上行。故人千万里,新蝉三两声。
城中曲江水,江上江陵城。两地新秋思,应同此日情。

立秋的诗句 篇5

《舟中立秋》
清代 施闰章
垂老畏闻秋,年光逐水流。
阴云沉岸草,急雨乱滩舟。
时事诗书拙,军储岭海愁。
洊饥今有岁,倚棹望西畴。
《立秋日登乐游园》
唐朝·白居易
独行独语曲江头,回马迟迟上乐游。
萧飒凉风与衰鬓,谁教计会一时秋。
《立秋》
元朝·方回
暑赦如闻降德音,一凉欢喜万人心。
虽然未便梧桐落,终是相将蟋蟀吟。
初夜银河正牛女,诘朝红日尾觜参。
朝廷欲觅玄真子,蟹舍渔蓑烟雨深。
《立秋后自京归家》
唐朝·李郢
篱落秋归见豆花,竹门当水岸横槎。
松斋一雨宜清簟,佛室孤灯对绛纱。
尽日抱愁跧似鼠,移时不动懒于蛇。
西江近有鲈鱼否,张翰扁舟始到家。